Diari Oficial de la Generalitat Valenciana


Sumari del DOGV 2032, del 26-05-1993 (1993/828102)

ACORD de 17 de maig de 1993, del Govern Valencià, pel qual declara la urgent ocupació dels bens i drets subjectes a expedient d'expropiació forçosa de l'Ajuntament de Catarroja.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   2032

Data del DOGV
:   26-05-1993

Secció del DOGV
:   ALTRES DISPOSICIONS

Número del document
:   1993/828102


Data del document
:   17-05-1993

Organisme emissor
:   Conselleria d'Administració Pública

Tipus de document
:   Acord

Acord de 17 de maig de 1993, del Govern Valencià, pel qual declara la urgent ocupació dels béns i drets subjectes a expedient d'expropiació forçosa de l'Ajuntament de Catarroja.  
El Govern Valencià, en la reunió del dia 17 de maig de 1993, va adoptar el següent acord:  
L'Ajuntament de Catarroja, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l?expedient d'expropiació forçosa per a l?execució del projecte de delimitació de la unitat d'actuació industrial nord.  
Aquesta declaració d'urgent ocupació es justifica en la necessitat de no dilatar els terminis d'execució de les obres ja que aquestes formalment han començat. La superfície objecte d'expropiació és de 39,97 m2 i és l?única superfície de cessió de vials que falta per a dur a terme la urbanització dins de la unitat d'actuació industrial nord.  
Sotmés l?expedient a informació pública, els afectats no han presentat al·legacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l?Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Catarroja per a l?execució del projecte de delimitació de la unitat d'actuació industrial nord.  
Llista de béns afectats:  
- Usufructuària: Sra. Vicenta Elodia Comes Raga. Domicili: carrer Major, 16. Massanassa. Situació de la finca: parcel·la número 246, polígon 16; camp de terra de marjal, horta, al terme de Catarroja, partida de la Senda d'Hervàs. Superfície: 1.166,14 m2. Límits: nord, amb la propietat del Sr. Emilio Martí; sud, amb la propietat del Sr. Bartolomé Codoñer Puchalt, senda d'Hervàs en mig; est, amb la propietat del Sr. Bautista Puchalt, i oest, amb la propietat del Sr. Joaquín Fortea Comes.  
- Propietària: Sra. Vicenta Elodia, coneguda per Sra. Vicenta Fortea Comes. Domicili: carrer d'Hernán Cortés, 19. Massanassa. Situació de la finca: ocupa una superfície d'una fanecada, un quartó, trenta braces i seixanta-cinc centèsimes d'una altra, equivalents a 11 àrees, 66 centiàrees i 14 dm2. Límits: nord, amb la propietat del Sr. Emilio Martí; sud, amb la propietat del Sr. Bartolomé Codoñer Puchalt, senda d'Hervàs en mig; est, amb la propietat del Sr. Bautista Puchalt, i oest, amb la propietat del Sr. Joaquín Fortea Comes.  
Objecte de l?expropiació: 15,37 m2.  
- Usufructuària: Sra. Vicenta Elodia Comes Raga. Domicili: carrer Major, 16, Massanassa. Situació de la finca: parcel·la número 246, polígon 16; camp de terra de marjal, horta, al terme de Catarroja, partida de la Senda d'Hervàs. Superfície: 1.166,14 m2. Límits: nord, amb la propietat del Sr. Emilio Martí; sud amb la propietat del Sr. Bartolomé Codoñer Puchalt, senda d'Hervàs en mig; est, amb la propietat de la Sra. Vicenta Fortea Comes, i oest, amb la propietat de la Sra. Teresa Alapont Muñoz.  
- Propietari: Sr. Joaquín Damián, conegut per Sr. Joaquín Fortea Comes. Domicili: plaça de la Constitució, 4-7a, Massanassa. Situació de la finca: ocupa una superfície d'una fanecada, un quartó, 30 braces i 65 centèsimes d'una altra, equivalents a 11 àrees, 66 centiàrees i 14 dm2. Límits: nord, amb la propietat del Sr. Emilio Martí; sud, amb la propietat del Sr. Bartolomé Codoñer Puchalt, senda d'Hervàs en mig; est, amb la propietat de la Sra. Vicenta Fortea Comes, i oest, amb la propietat de la Sra. Teresa Alapont Muñoz.  
Objecte de l?expropiació: 24,60 m2.  
Aquest acord es publicarà en el Diari Oficial de la Generalitat Valenciana a l?efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Catarroja al·legacions a l?efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acorda que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30 11466, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l?esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 17 de maig de 1993.  
El Conseller Secretari del Govern Valencià,   
EMERIT BONO I MARTINEZ